PATVIRTINTA
Gargždų atviro jaunimo centro direktorės 2026 m. rugsėjo 4 d. įsakymu Nr. V-36

KLAIPĖDOS RAJONO GARGŽDŲ ATVIRO JAUNIMO CENTRO 
JAUNIMO DARBUOTOJO (DARBUI SU PROJEKTAIS, JAUNIMO KONSULTAVIMU IR INFORMAVIMU BEI TARPTAUTINE SAVANORYSTE) PAREIGYBĖS APRAŠYMAS

I. PAREIGYBĖ

1. Jaunimo darbuotojas (darbui su projektais, jaunimo konsultavimu ir informavimu bei tarptautine savanoryste) yra specialistas.		       
   (pareigybės pavadinimas) (nurodoma pareigybės grupė) 
2. Pareigybės lygis – A (A2).				 
   (nurodoma, kuriam lygiui (A (A1 ar A2), B, C, D) priskiriama pareigybė)
3. Skyriaus pavadinimas – Klaipėdos rajono Gargždų atviras jaunimo centras (toliau – Centras).
4. Pareigybės paskirtis (jei yra) – vykdyti atvirąjį darbą su jaunimu, teikti jaunimo informavimo ir konsultavimo paslaugas, rengti ir įgyvendinti jaunimui skirtus projektus, koordinuoti tarptautinės ir vietos savanorystės veiklas bei skatinti jaunų žmonių aktyvų dalyvavimą, savanorystę, tarptautiškumą, asmeninį ir socialinį tobulėjimą.
5. Pareigybės pavaldumas (jei yra) – Centro vadovui. 

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

6. Darbuotojas, einantis šias pareigas, turi atitikti šiuos specialius reikalavimus:
6.1. Pareigybės išsilavinimas – turi būti įgijęs aukštojo mokslo kvalifikaciją, įgytą baigus socialinio darbo, psichologijos studijų krypties studijas ar ugdymo mokslų studijų krypčių grupės studijas, arba jai lygiavertę aukštojo mokslo kvalifikaciją bei socialinio pedagogo kvalifikaciją ir yra baigęs studijų programą (specializaciją), skirtą socialiniams pedagogams rengti, ir yra nepriekaištingos reputacijos arba
6.2. turėti aukštąjį išsilavinimą ir patvirtintą jaunimo darbuotojo sertifikatą, ir yra nepriekaištingos reputacijos.
6.3. Išmanyti Lietuvos Respublikos jaunimo politikos pagrindų įstatymą;  Lietuvos Respublikos socialinės apsaugos ir darbo ministro 2019 m. spalio 15 d. įsakymą Nr. A1-614 (suvestinė redakcija nuo 2026-04-08) „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo, Jaunimo informavimo ir konsultavimo tvarkos aprašo ir Jaunimo praktinių įgūdžių ugdymo tvarkos aprašo patvirtinimo“ ir kitus norminius teisės aktus, susijusius su jaunimo politikos įgyvendinimu;
6.4. Mokėti anglų kalbą pažengusio vartotojo lygiu B2;
6.5. Gebėti naudotis informacinėmis technologijomis, MS Office programų paketu, grafinio dizaino ir turinio kūrimo įrankiais (pvz., „Canva“) bei kitomis pareigoms vykdyti reikalingomis skaitmeninėmis priemonėmis.
6.6. Darbuotojas turi turėti B kategorijos vairuotojo pažymėjimą.
6.7. Projektų rengimo, įgyvendinimo ir (ar) administravimo patirtis – privalumas.

III. ŠIAS PAREIGAS EINANČIO DARBUOTOJO FUNKCIJOS

7. Šias pareigas einantis darbuotojas vykdo šias funkcijas:
7.1. atlieka atvirąjį darbą su jaunimu ir (ar) įgyvendina kitas darbo su jaunimu formas;
7.2. stebi ir vertina jaunų žmonių poreikius, lūkesčius bei įsitraukimą į Centro veiklas, teikia pasiūlymus dėl darbo su jaunimu formų, turinio ir metodų tobulinimo;
7.3. teikia jauniems žmonėms informaciją ir konsultacijas jų mokymosi, užimtumo, socialiniais, kultūros, pilietinio dalyvavimo, savanorystės, mobilumo, tarptautiškumo ir kitais aktualiais klausimais;
7.4. teikia pagalbą sprendžiant paslaugų gavėjams aktualius klausimus, esant poreikiui, juos nukreipia į kitas įstaigas, pas kitus specialistus;
7.5. bendradarbiauja su valstybės, savivaldybių institucijomis, jaunimo organizacijomis, jaunimo informavimo tinklais, nevyriausybinėmis organizacijomis bei kitais subjektais, teikiančiais paslaugas, siūlančiais galimybes jauniems žmonėms;
7.6. atlieka nacionalinių ir tarptautinių projektų finansavimo galimybių paiešką, inicijuoja projektų idėjas, rengia projektų paraiškas, ieško partnerių ir pagal kompetenciją koordinuoja projektų įgyvendinimą; 
7.7. organizuoja ir koordinuoja jam priskirtų projektų veiklas, stebi jų įgyvendinimą, renka ir sistemina projektų vykdymui reikalingą informaciją bei rengia veiklos ir kitus atsiskaitymo dokumentus;
7.8. vertina vykdomų veiklų ir projektų rezultatus, jų poveikį ir naudą paslaugų gavėjams bei teikia Centro vadovui pasiūlymus dėl veiklos tobulinimo;
7.9. organizuoja ir koordinuoja tarptautinės ir vietos savanorystės veiklas pagal Centrui priskirtas programas ir funkcijas;
7.10. bendradarbiauja su Lietuvos ir užsienio organizacijomis, įstaigomis bei kitais partneriais, koordinuoja tarptautinių jaunimo mainų, vizitų ir kitų tarptautinio bendradarbiavimo veiklų įgyvendinimą;
7.11. kartu su kitais Centro darbuotojais ir jaunais žmonėmis planuoja, organizuoja ir įgyvendina Centro renginius bei veiklas Centre ir už jo ribų;
7.12. kaupia, sistemina ir teikia jauniems žmonėms informaciją apie institucijas, organizacijas ir specialistus, teikiančius jaunimui aktualias paslaugas;
7.13. dalyvauja rengiant ir įgyvendinant Centro veiklos planus bei kitus planavimo dokumentus;
7.14. derina su Centro vadovu ir kitais Centro darbuotojais metinius veiklos prioritetus ir pagal juos rengia savo metinės veiklos planą;
7.15. tvarko ir pildo su savo funkcijų vykdymu susijusius dokumentus, veda suteiktų paslaugų ir vykdytų veiklų apskaitą, rengia ir nustatyta tvarka teikia Centro vadovui veiklos ataskaitas;
7.16. pagal kompetenciją dalyvauja Centro komisijų, darbo grupių, tarpžinybinių ir kitų institucijų organizuojamų darbo grupių veikloje;
7.17. pagal kompetenciją rengia ir viešina informaciją apie vykdomus projektus, veiklas ir jaunimo galimybes Centro interneto svetainėje, socialiniuose tinkluose ir kitais Centro komunikacijos kanalais;
7.18. tobulina profesines kompetencijas, dalyvauja mokymuose, seminaruose, supervizijose, intervizijose ir kituose profesinio tobulėjimo procesuose teisės aktų nustatyta tvarka;
7.19. vykdo kitus Centro vadovo pavedimus, susijusius su pareigybės funkcijomis ir Centro veiklos tikslais.

